Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 52/1997. (X. 14.) AB határozatban nemcsak kifejezetten
Paragraph Index: 220

52/1997. (X. 14.) AB határozatban nemcsak kifejezetten megerõsítette az elõzõekben említett elveket, hanem az államnak arról a kötelezettségérõl, hogy jogok gyakorlásának feltételeit biztosítsa a következõ megállapítást tette: „Ez az intézményvédelem különösen fontos az olyan, a népszuverenitás gyakorlására szolgáló intézmény esetében, mint a népszavazás. Az intézményvédelem alkotmányos követelménye (mércéje) nem a szükségesség és az arányosság, hanem a mindenkori intézmény alkotmányos feladatai megvalósításához igazodik.” (ABH 1997. 331., 344.) Az Alkotmány 8. §-ának (2) bekezdése szerint az alapvetõ jogokat törvény állapítja meg, alapvetõ jog lényeges tartalmát nem korlátozhatja. A véleménynyilvánítás és a sajtó szabadságának néhány óráig tartó korlátozása az alapvetõ jog lényeges tartalmát nem érinti. A támadott rendelkezés hozzájárul ahhoz, hogy a szavazásra jogosultak a korábban kifejtett véleményeket újabb befolyástól függetlenül megfontolják, és ennek alapján éljenek az Alkotmányban biztosított jogukkal. Ez a szabály így a népszuverenitás gyakorlására szolgáló szavazás intézményi védelme keretei közé sorolható, amely nem idézi elõ a véleménynyilvánítás és a sajtó szabadságának olyan mértékû korlátozását, hogy alkotmányellenességét kellene megállapítani. Az elõzõekben kifejtettek megfelelnek egyébként az emberi jogok és az alapvetõ szabadságok védelmérõl szóló, Rómában, 1950. november 4-én kelt Egyezmény és az ahhoz tartozó nyolc kiegészítõ jegyzõkönyv kihirdetésérõl

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes